
       Nr. 13847/20.08.2025
REFERAT DE APROBARE 

a proiectului de hotărâre privind aprobarea Actului aditional nr.1 la Contractul de delegare a gestiunii serviciului de salubrizare în comuna Cornetu, județul Ilfov, aprobat prin HCL nr.17 din 24.03.2025 

Având în vedere:
· Adresa nr.45/27.02.2025, transmisă de ADIGIDI, înregistrată la Primăria comunei Cornetu sub nr.6890/18.03.2025, privind delegarea gestiunii activității de tartare mecano-biologică a deșeurilor reziduale,

· Adresa nr.87/07.04.2025 transmisă de ADIGIDI, înregistrată la Primăria comunei Cornetu, județul Ilfov, sub nr.7860/08.04.2025, privind delegarea gestiunii activității de sortare a deșeurilor de hârtie, carton, metal, plastic și sticlă colectate separate din deșeurile municipal în stații de sortare, inclusive transportul reziduurilor rezultate din sortare la depozitele de deșeuri și/sau la instalațiile de valorificare energetică pentru Lotul 1, 

· Contractul de delegare a gestiunii serviciului public de salubrizare nr.7167/24.03.2025, încheiat între ECOMED SALPREST SRL și UAT (COMUNA) CORNETU, județul Ilfov, aprobat prin HCL Cornetu nr.17/24.03.2025, 

· Hotărârea Consiliului Local Cornetu nr.46/31.07.2025 privind aprobarea încheierii unui protocol cadru de colaborare între Societatea Ecologic 3R Ambalaje SA și comuna Cornetu, în vederea valorificării prin reciclare a deșeurilor de ambalaje provenite din deșeurile rezultate la nivelul comunei Cornetu, județul Ilfov, 

Începând cu data de 07.06.2025, tarifele de salubrizare pentru utilizatorii casnici și persoane juridice sunt după cum urmează:

1. Tarif utilizatori casnici colectare, transport, tratare, depozitare deșeuri reziduale – 18,54  lei/persoană/lună, fără TVA, defalcat astfel:

· Colectare și transport deșeuri reziduale colectate separat  – 6,20 lei/persoană/lună, fără TVA, stabilit prin  HCL nr.17/24.03.2025,

· Tratarea mecano-biologică a deșeurilor reziduale – 6,46 lei/persoană/lună, fără TVA, stabilit conform contract nr.5/26.02.2025  încheiat între ADIGIDI și Asocierea ECOSUD S.A. – IRIDEX GROUP SRL, 
· Depozitarea deșeurilor reziduale – 3,28 lei/persoană/lună, fără TVA, conform  contract NR.34/29.12.2022, încheiat între ADIGIDI și ECO SUD SA, 
· Contribuție pentru economia circulară – 2,63 lei/persoană/lună, fără TVA, stabilit conform OUG 196/2025 și legislației subsecvente, 
2. Tarif utilizatori casnici colectare, transport și sortare a deșeurilor reciclabile  (hârtie, carton, metal, plastic și sticlă) – 4,60 lei/persoană/lună, fără TVA, defalcat astfel:

· Colectare și transport – 2,45 lei/persoană/lună, fără TVA,

· Sortare – 1,77 lei/persoană/lună, fără TVA, conform contract nr.14/29.04.2025, încheiat între ADIGIDI și ECO SUD SA, 
· Depozitare refuz sortare – 0,21 lei/persoană/lună, fără TVA, conform  contract NR.34/29.12.2022, încheiat între ADIGIDI și ECO SUD SA, 
· Contribuție pentru economia circulară – 0,17 lei/persoană/lună, fără TVA, stabilit conform OUG 196/2025 și legislației subsecvente, 
3. Tarif persoane  juridice colectare, transport, tratare, depozitare deșeuri reziduale – 197,34   lei/mc, fără TVA, 

4. Colectare, transport, sortare a deșeurilor reciclabile (hârtie, carton, metal, plastic și sticlă) – 55,517  lei/mc, fără TVA, 

5. Servicii de colectare, transport, inclusiv depozitare și contribuția la economia circulară deșeuri voluminoase  – 286,46 lei/mc (477,38 lei/tonă),
6. Servicii de colectare, transport, inclusiv depozitare și  contribuția la economia circulară deșeuri provenite din construcții și demolări– 381,90 lei/mc (477,38 lei/tonă),
7. Servicii de colectare, transport, inclusiv depozitare și  contribuția la economia circulară deșeuri biodegradabile– 398,24 lei/mc (663,74 lei/tonă).


Tarifele prevăzute pentru colectarea, transportul, sortarea  deșeurilor reciclabile de la populație și a deșeurilor voluminoase se vor suporta de la bugetul local, urmând ca aceste costuri să fie recuperate de la Organizatie de Implementare a Raspunderii Extinse a Producatorului (OIREP), respectiv societatea ECOLOGIC 3R AMBALAJE S.A., conform Protocolului-cadru de colaborare încheiat în vederea valorificării prin reciclare a deșeurilor de ambalaje provenite din deșeurile rezultate la nivelul comunei Cornetu, județul Ilfov, aprobat prin HCL nr.46 din 31.07.2025.
Față de această situație se impune încheierea unui act aditional care să cuprindă aspectele menționate mai sus, toate celelalte prevederi ale contractului rămânând neschimbate.
Luând în considerare prevederile art. 139 alin. (1) și alin.3 lit.g  din O.U.G. nr. 57/2019 privind Codul administrativ, cu modificările și completările ulterioare, supun spre dezbatere și aprobare, Consiliului Local al Comunei Cornetu, proiectul de hotărâre privind  aprobarea Actului aditional nr.1 la Contractul de delegare a gestiunii serviciului de salubrizare în comuna Cornetu, județul Ilfov, aprobat prin HCL nr.17 din 24.03.2025.
VICEPRIMAR,

Gheorghe Ioan
